આ ઘટના બાદ એવી ધમાલ મચી કે સાંજ સુધીમાં ગોપાલ કાંડા પૂર્વ મંત્રી થઇ ગયા અને થોડાક દિવસોમાં તેમણે દિલ્હીમાં આત્મસમર્પણ કર્યું અને હાલ તેઓ ન્યાયિક હિરાસતમાં છે. આ સમય દરમિયાન તેમના સમર્થકોની ગતિવીધિઓ ઓછી થઇ ગઇ અને શહેરમાંથી તેમના હોર્ડિંગ્સ પણ ગાયબ થઇ ગયા. પરંતુ અચાનક ગોપાલ કાંડાની તસવીરોવાળા હોર્ડિંગ્સ શહેરના વિવિધ વિસ્તારોમાં જોવા મળી રહી છે. 14મી નવેમ્બરે યોજાનારા વિશ્વકર્મા દિવસ પર થનારા સમારોહમાં ગોપાલ કાંડા અને ગોવિંદ કાંડાને મુખ્ય અતિથિ તરીકે આમંત્રીત કરવામાં આવ્યાં છે. સિરસા શહેરમાં લગભગ ત્રણ મહિના પછી કાંડા બંધુઓના હોર્ડિંગ્સ જોવા મળી રહ્યાં છે. એટલું જ નહીં ગોપાલ કાંડાના સમર્થકોમાં ફરીથી ઉત્સાહ જોવા મળી રહ્યો છે, તેમને આશા છે કે કોર્ટ દ્વારા ગોપાલ કાંડાની જામીન અરજીનો ટૂંક સમયમાં સ્વિકાર કરવામાં આવશે.